เมื่อต้นปี 2023 เหตุการณ์บอลลูนสอดแนมของจีนที่ลอยเหนือน่านฟ้าสหรัฐอเมริกา เป็นประเด็นปัญหากระทบความสัมพันธ์ระหว่างประเทศใดกับประเทศใด
เมื่อต้นปี 2023 เหตุการณ์บอลลูนสอดแนมของจีนที่ลอยเหนือน่านฟ้าสหรัฐอเมริกา เป็นประเด็นปัญหากระทบความสัมพันธ์ระหว่างประเทศจีนกับสหรัฐอเมริกา โดยในการแถลงข่าวในเมืองซานดิเอโก เมื่อวันพฤหัสบดีที่ 3 ส.ค. 2023 ได้มีการเปิดเผยว่า ได้จับกุมทหารเรือสองนายในรัฐแคลิฟอร์เนีย ฐานส่งมอบข้อมูลอ่อนไหวทางการทหารให้จีน ซึ่งทหารเรือทั้งสองนายประกอบด้วย นายจินเฉา เหว่ย วัย 22 สัญชาติอเมริกัน ซึ่งถูกกล่าวหาว่า สมรู้ร่วมคิดในการส่งข้อมูลด้านความมั่นคงของชาติให้กับสายลับชาวจีน และทหารเรืออีกนายคือ นายเหวินเฮง จ้าว วัย 26 ปี ถูกตั้งข้อหารับเงิน แลกกับการส่งข้อมูลภาพและวิดีโอให้ทางการจีน แต่อย่างไรก็ตาม ไม่ทราบแน่ชัดว่าทหารเรือทั้งสองนายติดต่อกับสายลับชาวจีนคนเดียวกันหรือไม่

นายเหว่ย ประจำการบนเรือยกพลขึ้นบกจู่โจมยูเอสเอส เอสเซกซ์ (USS Essex) ในตำแหน่งผู้ช่วยช่างเครื่อง ที่เข้าถึงข้อมูลชั้นความลับด้านความมั่นคงของรัฐเกี่ยวกับเรือรบลำดังกล่าว ในคำร้องระบุว่า นายเหว่ยได้รับการติดต่อจากสายลับชาวจีนในเดือน ก.พ. 2022 ระหว่างที่เขากำลังดำเนินการขอสัญชาติอเมริกัน โดยสายลับชาวจีนที่จ่ายเงินใหักับนายเหว่ย หรือที่เรียกกันอีกชื่อว่า แพทริก เหว่ย เป็นจำนวนหลายพันดอลลาร์สหรัฐ เพื่อแลกเปลี่ยนกับภาพถ่าย, วิดีโอ, คู่มือทางเทคนิคและพิมพ์เขียวของเรือยกพลขึ้นบกจู่โจมยูเอสเอส เอสเซกซ์

เจ้าหน้าที่กระทรวงยุติธรรมสหรัฐฯ กล่าวว่า นายเหว่ยยังได้ให้ข้อมูลรายละเอียดเกี่ยวกับนาวิกโยธินสหรัฐฯ ที่เคยร่วมปฏิบัติการฝึกซ้อมรบทางทะเล ส่วนนายโทมัส จ้าว ทำงานที่ฐานทัพเรือในเวนทูรา เคาน์ตี ใกล้กับนครลอสแอนเจลิส เขาถูกกล่าวหาว่า ในปี 2021 ได้รับการติดต่อจากสายลับชาวจีน ที่แสร้งว่าเป็นนักวิจัยที่กำลังหาข้อมูลในการตัดสินใจเกี่ยวกับการลงทุน

เจ้าหน้าที่สหรัฐฯ ระบุว่า สายลับชาวจีนจ่ายค่าตอบแทนให้นายจ้าวเป็นเงินเกือบ 15,000 ดอลลาร์สหรัฐ หรือราว 518,550 บาท แลกกับรูปภาพและวิดีโอ รวมถึงผังและพิมพ์เขียวเกี่ยวกับระบบเรดาร์ที่ติดตั้งภายในฐานทัพเรือสหรัฐฯ บนเกาะโอกินาวา ของญี่ปุ่น หากศาลตัดสินว่ากระทำผิด นายเหว่ยจะได้รับโทษจำคุกตลอดชีวิต ส่วนนายจ้าวจะถูกสั่งจำคุกสูงสุด 20 ปี ในคนละข้อหา ทางการสหรัฐฯ ระบุว่า การจารกรรมข้อมูลดังกล่าว เป็นส่วนหนึ่งของความพยายามของทางการจีนที่หวังล้วงข้อมูลลับทางทหารของสหรัฐฯ
1.ความรู้พื้นฐานกฏหมาย,92.ข่าวสารทั่วไป สถิติต่างๆ